Področja pristojnosti Unije, ki izhajajo iz Pogodbe (Člen 182 Pogodbe o delovanju Evropske unije) 1. Večletni okvirni program, v katerem so opredeljene vse dejavnosti Unije, sprejmeta Evropski parlament in Svet po rednem zakonodajnem postopku po posvetovanju z Ekonomsko-socialnim odborom. V okvirnem programu se: — opredelijo znanstveni in tehnološki cilji, ki naj bi jih dosegli z dejavnostmi iz člena 180, in določijo ustrezne prednostne naloge, — navede splošna zasnova teh dejavnosti, — določijo najvišji skupni znesek in podrobna pravila finančne udeležbe Unije pri okvirnem programu ter ustrezni deleži za vsako od predvidenih dejavnosti. 2. Okvirni program se prilagodi ali dopolni glede na spremenjene okoliščine. 3. Okvirni program se izvaja s posebnimi programi, pripravljenimi znotraj posamezne dejavnosti. V vsakem posebnem programu so opredeljena podrobna pravila njegovega izvajanja, določeno je njegovo trajanje in predvidena potrebna sredstva. Vsota vseh potrebnih sredstev, določenih v posebnih programih, ne sme preseči najvišjega skupnega zneska, ki je določen za okvirni program in vsako dejavnost. 4. Svet po posebnem zakonodajnem postopku ter po posvetovanju z Evropskim parlamentom in Ekonomsko-socialnim odborom sprejme posebne programe.

Pristojnosti Agencije (Sklep Komisije 2008/37/ES) Cilji Agencija je bila ustanovljena decembra 2007 s Sklepom Komisije 2008/37/ES za upravljanje posebnega programa „Zamisli“ na področju pionirskih raziskav pri uporabi Uredbe Sveta (ES) št. 58/2003. „Zamisli“ izvaja Evropski raziskovalni svet (ERS), ki vsebuje neodvisni znanstveni svet, ki določa znanstveno strategijo ERS in spremlja njeno izvajanje s strani Agencije, ki skrbi za operativno upravljanje. Agencija je postala neodvisna od Generalnega direktorata GD za raziskave in inovacije 15. julija 2009. Naloge Naloge Agencije so opisane v aktu o prenosu pooblastil (glej Sklep Komisije C(2008) 5694), in sicer v členih 5 do 7. Agenciji so bile med drugim zaupane naloge, ki zajemajo: — vse vidike upravnega izvajanja in izvrševanja programov ter zlasti postopke vrednotenja, medsebojni pregled in izbirne procese, ki jih določi znanstveni svet, — finančno in znanstveno upravljanje donacij.

Vodenje (Sklep Komisije C(2008) 5132 in Sklep Komisije C(2011) 4877) (Sklep Komisije 2007/134/ES in Sklep Komisije 2011/12/EU) (Odločba Sveta 2006/972/ES) (Uredba Sveta (ES) št. 58/2003) Usmerjevalni odbor Usmerjevalni odbor je organ, ki nadzoruje dejavnosti Agencije in ga imenuje Komisija (glej Sklep Komisije C(2008) 5132). Sprejme letni delovni program Agencije (potem ko ga odobri Komisija), upravni proračun in letna poročila. Sestavlja ga pet članov in en opazovalec. Znanstveni svet ERS Znanstveni svet ERS je v skladu s Sklepom Komisije 2007/134/ES pooblaščen za oblikovanje znanstvene strategije za posebni program „Zamisli“, odločanje o vrstah raziskav, ki se financirajo v skladu s členom 5(3) Odločbe Sveta 2006/972/ES, z znanstvenega vidika pa deluje kot porok za kakovost dejavnosti. Njegove naloge so zlasti priprava letnega delovnega programa za posebni program „Zamisli“ in uvedba postopka medsebojnega pregleda ter spremljanje in obvladovanje kakovosti izvajanja posebnega programa „Zamisli“, ne da bi pri tem posegal v odgovornost Komisije. Sestavlja ga 22 članov, ki jih imenuje Komisija. Direktor Agencije Imenuje ga Evropska komisija za štiri leta. Zunanja revizija Evropsko računsko sodišče. Organ za razrešnico Parlament na priporočilo Sveta.

Viri, ki so bili Agenciji na voljo v letu 2011 (2010) Proračun 35,6 milijona EUR (29,3 milijona EUR) Število zaposlenih 31. decembra 2011 Operativni proračun za leto 2011 določa načrt delovnih mest za 100 (100) začasnih uslužbencev ter proračun za 253 (215) pogodbenih uslužbencev in 7 (15) napotenih nacionalnih strokovnjakov, torej skupno za 360 (330) uslužbencev, od katerih jih je bilo na koncu leta 2011 zasedenih 350 (316): — 97 (94) začasnih uslužbencev, od tega 13 (13) napotenih in 84 (81) zunanjih, — 245 (218) pogodbenih uslužbencev, — 8 (4) napotenih nacionalnih strokovnjakov. Ti opravljajo: — operativne dejavnosti (oddelek za znanstveno upravljanje in oddelek za upravljanje donacij): 68 %, — upravne dejavnosti (drugi oddelki): 32 %.

Proizvodi in storitve, zagotovljeni v letu 2011 (2010) 1. Spremljanje sporazumov o donacijah, dodeljenih v okviru razpisov za začetek samostojne poti raziskovalca, za priznane raziskovalce in nadaljevalne donacije (Proof of Concept) za leti 2010 in 2011 pri programu „Zamisli“. Delovni program „Zamisli“ se izvaja z objavo letnih razpisov za zbiranje predlogov, ki jih nato ovrednotijo zunanji strokovnjaki, čemur sledi priprava in podpis sporazumov o donacijah, nato pa spremljanje izvajanja projektov. Po vsakem razpisu za zbiranje predlogov se podpiše vrsta sporazumov o donacijah, pričakovani projektni cikel pa je približno pet let. 2. Izvršitev razpisov za zbiranje predlogov za leto 2011 pri programu „Zamisli“. (Donacije za začetek samostojne poti raziskovalca, za priznane raziskovalce in nadaljevalne donacije): v letu 2011 je bilo predloženih 6 515 vlog s predlogi, od tega 4 080 za donacije za začetek samostojne poti, 2 284 za donacije za priznane raziskovalce in 151 za nadaljevalne donacije. Skupno jih je bilo upravičenih 6 400, ki so jih nato ovrednotili ocenjevalni odbori. Za postopek dodelitve donacije je bilo izbranih skupaj 822 predlogov (794 na glavnih seznamih in 28 na rezervnih seznamih). 3. Priprava in razširjanje informacij o posebnem programu „Zamisli“ in o dejavnostih Agencije v letu 2011. 4. Podpora znanstvenemu svetu ERS: v obdobju poročanja je bilo organiziranih pet plenarnih zasedanj znanstvenega sveta. Da bi olajšala razpravo znanstvenega sveta o strategiji, je Agencija skupaj z generalnim sekretarjem ERS izvedla analizo dejavnosti, portfelja financiranih projektov in prvih znamenj vpliva ERS na znanstveno skupnost in na raziskovalni prostor v Evropi. Organizirala je srečanja (običajno dve letno) štirih obstoječih delovnih skupin ERS za „odnose z industrijo“, „odprti dostop“, „sodelovanje tretjih držav“ in „uravnoteženo zastopanost obeh spolov“ ter dveh stalnih odborov znanstvenega sveta (za ocenjevalne odbore ter za navzkrižje interesov in kršitve znanstvene etike). V sodelovanju s člani teh skupin je pripravila vrsto dokumentov, ki so vsebovali analize in ključna sporočila v zvezi s posebnimi vprašanji, ki so jih obravnavale delovne skupine in odbori. Ti dokumenti so bili predloženi v razpravo/sprejetje na plenarnih zasedanjih znanstvenega sveta. Agencija je kot vsako leto pomagala znanstvenemu svetu pri pripravi letnega delovnega programa za posebni program „Zamisli“.